Update: Monday, 26 January 2015 - 04:33 PM--------------------------------------------නාරාහේන්පිට ගොඩනැගිල්ලක ඉරිතැලීමක්.නාරාහේන්පිට, මැලේරියා මර්දන ඒකකයේ පිහිටි සත්මහල් ගොඩනැගිල්ලේ බිම්මහලේ ඇති වූ ඉරිතැලීමක් හේතුවෙන් එහි සිටි සියලූම සේවකයන් සහ අනෙකුත් පුද්ගලයන් ඉවත් කිරීමට පොලිසිය පියවර ගෙන තිබෙනවා.අද උදෑසන බිම් මහලෙහි ඉරිතැලීම් කිහිපයක් පවතින බවට සේවකයන් රෝහලේ අධ්‍යක්ෂක මණ්ඩලය සහ බලධාරින් වෙත දැනුම්දීමෙන් අනතුරුවයි නාරාහේන්පිට පොලිසිය පරීක්ෂණ ආරම්භ කර ඇත්තේ.ගොඩනැගිල්ලේ ඇති වී තිබෙන ඉරිතැලීම සම්බන්ධයෙන් සොයා බැලීම සඳහා ගොඩනැගිලි පර්යේෂණ ආයතනයේ නිලධාරින් පිරිසක් ද කැඳවීමට කටයුතු කර ඇති බවයි මැලේරියා මර්දන ඒකකයේ ජ්‍යෙෂ්ඨ ප්‍රකාශකයෙකු හිරු ප්‍රවෘත්ති අංශයට සඳහන් කළේ.